CELEX: 62015CN0347
Language: sk
Date: 2015-07-09 00:00:00
Title: Vec C-347/15: Žaloba podaná 9. júla 2015 – Európska komisia/Rakúska republika

24.8.2015   
            
            
               SK
            
            
               Úradný vestník Európskej únie
            
            
               C 279/26
            
         Žaloba podaná 9. júla 2015 – Európska komisia/Rakúska republika
   (Vec C-347/15)
   (2015/C 279/32)
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: W. Mölls, J. Hottiaux a T. Maxian Rusche, Bevollmächtigte)
   
      Žalovaná: Rakúska republika
   
      Návrhy žalobkyne
   
   Žalobkyňa navrhuje, aby Súdny dvor:
   
               —
            
            
               konštatoval, že Rakúska republika si tým, že Rakúskej spolkovej železničnej spoločnosti (osobná preprava) neuložila povinnosť zverejniť verejnoprávne kompenzácie a tiež náklady a výdavky na každú zmluvu o poskytnutí služieb vo verejnom záujme, nesplnila povinnosti vyplývajúce z článku 6 ods. 3 smernice 2012/34/EÚ (1), ako aj z článku 6 ods. 1 v spojení s bodom 5 prílohy nariadenia (ES) č. 1370/2007 (2).
            
         
               —
            
            
               zaviazať Rakúsku republiku na náhradu trov konania.
            
         
      Žalobné dôvody a hlavné tvrdenia
   
   Žalovaná si nesplnila svoje povinnosti vyplývajúce zo smernice 2012/34/EÚ, ako aj z nariadenia (ES) č. 1370/2007.
   Nezaručuje, že v príslušnom účtovníctve sú verejné prostriedky za poskytnutie služieb vo verejnom záujme vedené samostatne podľa jednotlivých zmlúv a že náklady a výdavky sa vykážu a zverejnia samostatne. Žalovaná tak porušuje príslušné normy práva Únie v oblasti práva železničnej dopravy.
   
      (1)  Smernica Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor (Ú. v. EÚ L 343, s. 32).
   
      (2)  Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (Ú. v. EÚ L 315, s. 1).